[{"text_idx": "#000000", "text": "Mewn ymgais i leihau\u2019r llygredd o gerbydau ac arwain y ffordd at ddiwydiant cerbydau sy\u2019n lanach, mae Llywodraeth y DU wedi cyhoeddi gwaharddiad ar werthu ceir petrol a diesel newydd o 2030."}, {"text_idx": "#000001", "text": "O ganlyniad, mae gwerthiannau cerbydau trydanol (EVs) yn cynyddu\u2019n gyflym. Yn o\u0302l data cychwynnol o Gymdeithas Gwneuthurwyr a Masnachwyr Cerbydau (SMMT), mae ceir y mae\u2019n rhaid eu gwefrio bellach yn cynrychioli mwy na 10% o\u2019r ceir sy\u2019n cael eu gwerthu yn y DU, sef cynnydd o 180% o flwyddyn i flwyddyn."}, {"text_idx": "#000002", "text": "Mae egwyddor dylunio Adeiladau Gweithredol SPECIFIC yn cynnwys technolegau ynni adnewyddadwy mewn adeiladau ar gyfer gwres, pw\u0302er a thrafnidiaeth. Mae\u2019n defnyddio system ddeallus i reoli a rhyddhau ynni solar i ble bynnag neu bryd bynnag y mae angen amdano \u2013 boed mewn adeilad, i gerbydau trydanol neu\u2019r grid \u2013 gan wneud mabwysiadu cerbyd trydanol yn ddewis amlwg. Mae gan Brifysgol Abertawe fflyd o 25 o gerbydau trydanol ac rydym ni\u2019n gweithio\u2019n rhagweithiol gyda busnesau a sefydliadau i hyrwyddo poblogrwydd cerbydau trydanol, yn ogystal a\u0302 chynnig cyngor ar dechnoleg."}, {"text_idx": "#000003", "text": "Yn ystadegol, mae 80% o wefru cerbydau trydanol yn digwydd yn y cartref, 15% yn y gweithle a 5% mewn mannau gwefru cyhoeddus. Gyda\u2019r cynnydd disgwyliedig mewn mabwysiadu cerbydau trydanol fel rhan o fflyd neu gan unigolion bellach yn dod yn realiti, bydd dulliau gwefrio a\u0302 phlwg yn rhoi galw ychwanegol ar y grid yn ystod amseroedd prysur (sef cyrraedd y gwaith neu ddychwelyd gartref). Am y rheswm hwn, mae SPECIFIC yn gweithio\u2019n gydweithredol i ymchwilio i ffyrdd mwy clyfar o wefru cerbydau trydanol er mwyn cynorthwyo\u2019r grid a lleihau pigau mewn galw am ynni ar adegau prysur. Gyda dau Adeilad Gweithredol ar Gampws y Bae sy\u2019n cynnwys storio thermal a gwefru cerbydau trydanol, mae SPECIFIC yn cynnig llwyfan ar gyfer profi cynnyrch caledwedd a meddalwedd arloesol, sy\u2019n cynnig mewnwelediadau i berfformiad system a llifau refeniw newydd posib."}, {"text_idx": "#000004", "text": "Os oes gennych chi dechnoleg neu gynnyrch sy\u2019n gysylltiedig a\u0302 gwefru cerbydau trydanol clyfar, neu os hoffech chi gyngor ar fabwysiadu cerbydau trydanol, cysylltwch a\u0302 ni."}, {"text_idx": "#000005", "text": "Demand Side Response involves shifting certain electrical loads (e.g. EV car charging) from times when electricity is expensive or generated by fossil fuels to times when it is cheaper or dominated by renewables. Watch our animation to find out more..."}]